Document ID: 31994R3162

ΚΑΝΟΝΙΣΜΟΣ (ΕΚΑΧ, ΕΚ, ΕΥΡΑΤΟΜ) αριθ. 3162/94 ΤΟΥ ΣΥΜΒΟΥΛΙΟΥ της 19ης Δεκεμβρίου 1994 για την τροποποίηση του κανονισμού (Ευρατόμ, ΕΚΑΧ, ΕΟΚ) αριθ. 260/68 για καθορισμό των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 28 πρώτο εδάφιο,
το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως το άρθρο 13,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας ότι θα πρέπει να επεκταθεί η εφαρμογή του φόρου του θεσπισθέντος υπέρ των Ευρωπαϊκών Κοινοτήτων, υπό τους όρους και με τη διαδικασία που προβλέπονται στον κανονισμό (Ευρατόμ, ΕΚΑΧ, ΕΟΚ) αριθ. 260/68 (3), στις αποδοχές, τους μισθούς και τις λοιπές αμοιβές των μελών των οργάνων του Ευρωπαϊκού Ταμείου Επενδύσεων κατά την άσκηση των καθηκόντων τους, καθώς και του προσωπικού του Ταμείου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στό κανονισμό (Ευρατόμ, ΕΚΑΧ, ΕΟΚ) αριθ. 260/68 παρεμβάλλεται το ακόλουθο άρθρο:
"Άρθρο 12β
Ο παρών κανονισμός εφαρμόζεται στα μέλη των οργάνων του Ευρωπαϊκού Ταμείου Επενδύσεων κατά την άσκηση των καθηκόντων τους, στα μέλη του προσωπικού του και στους δικαιούχους των συντάξεων οι οποίες καταβάλλονται από το Ταμείο και περιλαμβάνονται στις κατηγορίες που προσδιορίζονται από το Συμβούλιο, κατ' εφαρμογή του άρθρου 16 πρώτο εδάφιο του πρωτοκόλλου περί των προνομίων και ασυλιών, όσον αφορά τις αποδοχές, τους μισθούς και τις λοιπές αμοιβές καθώς και τις συντάξεις αναπηρίας, αρχαιότητας και επιζώντων που καταβάλλονται από το Ταμείο."
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1994.

Labels: 2
10
0
9
15